b'\n_START_ARTICLE_\nOprema cest\n_START_PARAGRAPH_\nOprema cesta so predmeti in naprave name\xc5\xa1\xc4\x8deni na, ob in nad cestami in slu\xc5\xbeijo uporabnikom cest in drugih povr\xc5\xa1in. Delimo jo na urbano in prometno opremo.\n_START_SECTION_\nUrbana oprema\n_START_PARAGRAPH_\nUrbana oprema je skupni izraz za predmete in opremo, name\xc5\xa1\xc4\x8deno na ulicah in cestah v naselju in slu\xc5\xbei razli\xc4\x8dnim namenom. To so klopi, prometne ovire, stojala za kolesa, po\xc5\xa1tni nabiralniki, telefonske govorilnice, cestne svetilke, semaforji, taksi postajali\xc5\xa1\xc4\x8da, javna strani\xc5\xa1\xc4\x8da, vodnjaki, spomeniki, javne skulpture, ko\xc5\xa1i za odpadke in druga posebna oprema._NEWLINE_Pomembno pri na\xc4\x8drtovanju cestne opreme je, kako ta vpliva na varnost v cestnem prometu._NEWLINE_Ime ulice je znak za prepoznavanje ulice uporabnikom, predvsem po\xc5\xa1tnim delavcem in re\xc5\xa1evalnim slu\xc5\xbebam._NEWLINE_Klop je v povr\xc5\xa1ina za sedenje ve\xc4\x8d kot ene osebe, ki jo obi\xc4\x8dajno najdemo v osrednjih delih naselij (na trgih in v parkih). Postavljajo jih lokalne skupnosti in slu\xc5\xbeijo kot prostor za po\xc4\x8ditek in ob\xc4\x8dudovanje razgledov. Lahko so umetni\xc5\xa1ko oblikovane, uporabljeni materiali so zelo razli\xc4\x8dni._NEWLINE_Stebri\xc4\x8dki so naprave za prepre\xc4\x8devanje premikov vozil na plo\xc4\x8dnike ali zelenice._NEWLINE_Po\xc5\xa1tni nabiralniki so namenjeni zbiranju pisem, razglednic in imajo razli\xc4\x8dne oblike in na\xc4\x8din pritrditve._NEWLINE_Telefon ali telefonske govorilnice so kabine ali zasloni z name\xc5\xa1\xc4\x8deno telefonsko napravo in so vse redkej\xc5\xa1e v naseljih, saj jih je izpodrinila uporaba mobilnih telefonov._NEWLINE_Cestne svetilke so namenjene osvetljevanju okolice pono\xc4\x8di. Slu\xc5\xbeijo ne le kot svarilo storilcem kaznivih dejanj, temve\xc4\x8d omogo\xc4\x8dajo ljudem, da vidijo kod hodijo. Name\xc5\xa1\xc4\x8dene ob cestah so pomemben \xc4\x8dlen pri zagotavljanju prometne varnosti. Glede na lokacijo so razli\xc4\x8dnih oblik in materialov, tako stebri kot sama svetilka. Lahko so umetni\xc5\xa1ko oblikovane. Barva in jakost svetlobe morata biti dimenzionirana za konkreten primer. Pomembno je, da svetijo navzdol in ne v nebo._NEWLINE_Hidrant za po\xc5\xbearno vodo._NEWLINE_Ko\xc5\xa1 za odpadke.\n_START_SECTION_\nPosebna prometna oprema\n_START_PARAGRAPH_\nSemaforji so predvsem oprema kri\xc5\xbei\xc5\xa1\xc4\x8d v naseljih. V tem primeru imajo tri barve: zeleno (pomeni naprej), oran\xc5\xbeno za obve\xc5\xa1\xc4\x8danje voznikov, da bodo kmalu na vrsti in rde\xc4\x8do (stop). Obi\xc4\x8dajno so name\xc5\xa1\xc4\x8deni na drogovih ali mostnih konstrukcijah._NEWLINE_Semaforji pa so lahko name\xc5\xa1\xc4\x8deni tudi na kriti\xc4\x8dnih odsekih cest kot so: zo\xc5\xbeitve, mostovi, predori in druga nevarna mesta. V tem primeru imajo obi\xc4\x8dajno samo dve lu\xc4\x8di: zeleno in rde\xc4\x8do._NEWLINE_Klic v sili je interno omre\xc5\xbeje telefonskih stebri\xc4\x8dkov povezanih s cestno bazo predvsem ob avtocestah, iz katerih je mo\xc5\xbeno poklicati pomo\xc4\x8d na cesti.\n_START_SECTION_\nVideo nadzor\n_START_PARAGRAPH_\nPodatke o stanju cesti\xc5\xa1\xc4\x8da in prometnih in vremenskih razmerah v realnem \xc4\x8dasu, upravljavci cest in vzdr\xc5\xbeevalci dobijo tudi s pomo\xc4\x8djo video nadzora, to je z razli\xc4\x8dnimi tipi kamer. Name\xc5\xa1\xc4\x8dajo jih na te\xc5\xbeavnih vzponih oziroma na mestih, kjer lahko razli\xc4\x8dni vzroki povzro\xc4\x8dijo zgostitve prometa. Ker so zanimive za vse uporabnike cest, jih upravljavec objavlja tudi na spletnih straneh. Pri postavitvi sistema video-nadzora prometa imajo za posredovanje a\xc5\xbeurnih informacij klju\xc4\x8dno vlogo komunikacijske poti. Neposredna mre\xc5\xbena povezava (opti\xc4\x8dna vlakna) je tisti pogoj, ki zagotavlja dovolj \xc5\xa1iroko pasovno \xc5\xa1irino za neposreden prenos video signala. \xc4\x8ce tega ni so alternativni na\xc4\x8dini komunikacije ISDN, GSM, GPRS, in podobni._NEWLINE_Videodetekcija obsega med drugim: video nadzor, merjenje hitrosti, klasifikacijo vozil, prepoznavanje registrskih \xc5\xa1tevilk, \xc5\xa1tetje prometa in drugo. Uporabljajo se analogne in digitalne kamere, za posebne naloge s specifi\xc4\x8dno opremo.\n_START_SECTION_\nCestno-vremenske postaje\n_START_PARAGRAPH_\nCestno-vremenske postaje se name\xc5\xa1\xc4\x8dajo na vnaprej dolo\xc4\x8dene lokacije, predvsem na izpostavljenih odsekih cest, viaduktih in mostovih. Cestno-vremenska postaja spremlja stanje vremena in sicer: temperaturo zraka [\xc2\xb0C], relativno vla\xc5\xbenost zraka [%], zra\xc4\x8dni pritisk [hPa], tip padavin [[[de\xc5\xbe]], sneg], intenzivnost padavin [mm/h], koli\xc4\x8dino padavin [mm], hitrost vetra [km/h], smer vetra [\xc2\xb0] in vidljivost [m]. Postaja je povezana s sondo vgrajeno v vozi\xc5\xa1\xc4\x8du, ki meri: temperaturo povr\xc5\xa1ine tal [\xc2\xb0C], mokrost vozi\xc5\xa1a [mm], stanje vozi\xc5\xa1\xc4\x8da glede na koli\xc4\x8dino vode na cesti\xc5\xa1\xc4\x8du [suho, vla\xc5\xbeno, mokro] in faktor slanosti [%]._NEWLINE_Operaterji nadzornega centra cestne baze imajo te podatke stalno na razpolago, da jih posredujejo vzdr\xc5\xbeevalcem cest, da lahko v razli\xc4\x8dnih situacijah takoj ukrepajo (posipanje, plu\xc5\xbeenje,...).\n_START_SECTION_\n\xc5\xa0tevci prometa\n_START_PARAGRAPH_\nDa bi pridobili podatke o prometnih obremenitvah in strukturi vozil, so ob cestah name\xc5\xa1\xc4\x8deni avtomatski \xc5\xa1tevci prometa, v vozi\xc5\xa1\xc4\x8du pa vgrajena ustrezna tipala (induktivne zanke). Poleg navedenega lahko \xc5\xa1tevci prometa merijo tudi hitrost vozil. V zadnjem \xc4\x8dasu se pojavljajo tudi naprave, ki za zaznavo uporabljajo radarsko tehnologijo, infrarde\xc4\x8de \xc5\xbearke in laserske snope.\n_START_SECTION_\nNaprave za tehtanje vozil\n_START_PARAGRAPH_\nNaprave za tehtanje vozil so bodisi vgrajene na posebnih platojih, kamor se vozila za tehtanje izlo\xc4\x8dijo ali name\xc5\xa1\xc4\x8dene v cesti\xc5\xa1\xc4\x8du (praviloma na mostu) in tehtajo vozila med vo\xc5\xbenjo. V slednjem naprava pri prehodu vozila preko senzorja zabele\xc5\xbei \xc5\xa1tevilo osi, te\xc5\xbeo na posamezno os in skupno te\xc5\xbeo vozila. Merilni senzorji so lahko upogibne plo\xc5\xa1\xc4\x8de, linijski senzorji in kapacitivne plo\xc5\xa1\xc4\x8de. Za tehtanje vozil so zelo primerni mostni sistemi za tehtanje vozil med vo\xc5\xbenjo.\n_START_SECTION_\nMerilniki vetra\n_START_PARAGRAPH_\nMerilniki vetra so naprave, ki ugotavljajo hitrost in smer vetra in so povezani z nadzornim centrom, v cestni bazi, ki v nadaljevanju obve\xc5\xa1\xc4\x8da uporabnike o stanju na cesti. Name\xc5\xa1\xc4\x8deni so na kriti\xc4\x8dnih mestih pojavljanja vetra, ki je lahko nevaren za promet vozil, lahko pa so v sklopu cestno-vremenske postaje.'